પ્રધાનમંત્રી દ્વારા સૈપ સેન્ટર, સૈન હોસેમાં ભારતીય સમુદાયને કરવામાં આવેલા સંબોધનનો મૂળ પાઠ

ગુડ ઇવનિંગ કેલિફોર્નિયા, તમારા લોકોનો ઉત્સાહ ગજબનો છે. આજે 27મી સપ્ટેમ્બર છે અને ભારતમાં આજે 28મી સપ્ટેમ્બર છે. 28મી સપ્ટેમ્બરે ભારતમાના વીર સપૂત શહિદ ભગતસિંહની જન્મ જયંતિ છે. ભારતમાંના લાડલા વીર સપૂત શદીદ ભગતસિંહજીને હું કોટિ-કોટિ પ્રણામ કરું છું. હું કહીશ વીર ભગતસિંહ, તમે બધા હાથ ઉપર કરીને બોલો- અમર રહે, અમર રહે. વીર ભગત સિંહ…(અમર રહે, અમર રહે) વીર ભગત સિંહ… (અમર રહે, અમર રહે) વીર ભગત સિંહ…(અમર રહે, અમર રહે) હું બે દિવસથી તમારા આ ક્ષેત્રમાં ભ્રમણ કરું છું. ઘણા લોકોને મળવાની મને તક મળી. ગયા વર્ષે સપ્ટેમ્બરમાં યુ.એન સમિટ માટે હું આવ્યો હતો. ગયા વર્ષે 28 સપ્ટેમ્બરે મને મેડિન્સન સ્ક્વેર પર દેશવાસીઓના દર્શનની તક મળી હતી. આજે કેલિફોર્નિયામાં એક પછી એક તમામના દર્શન કરવાનું મને સૌભાગ્ય મળ્યું છે. હું આજે અહીં લગભગ-લગભગ 25 વર્ષ બાદ આવ્યો છું. ઘણું બધુ બદલાઇ ગયેલું નજરે ચડે છે. ઘણા નવા ચહેરાઓ નજર આવે છે. એક પ્રકારથી હિન્દુસ્તાનની વાઇબ્રન્ટ છબિનો મને કેલિફોર્નિયામાં અનુભવ થઇ રહ્યો છે. અહીં જેને પણ મળ્યો એના ચહેરા પર એક ચમક છે, આંખોમાં સપના છે, અને કંઇ કરવાના સંકલ્પ સાથે જોડાયેલા અહીંના લોકો મને નજરે આવે છે. અને સૌથી મોટી વાત, અહીંના નાગરિક ભારતીય સમુદાય પ્રત્યે એટલું ગૌરવ અનુભવે છે, એટલો આદર અનુભવે છે, – હું એના માટે આપ તમામને ખૂબ ખૂબ અભિનંદન આપું છું, તમારું અભિનંદન કરું છું. આજે સમગ્ર વિશ્વમાં ભારતની જે એક નવી ઓળખ બની છે, ભારતની જે એક નવી છબિ બની છે. ભારતના સંબંધમાં જે જૂની વિચારસરણી હતી, તે બદલવા માટે દુનિયાએ મજબૂર થવું પડ્યું છે એનું કારણ તમારી આંગળીઓની કમાલ છે. તમે કોમ્ય્યુટરના કી-બોર્ડ પર આગંળીઓ ઘુમાવીને દુનિયાને હિન્દુસ્તાનની એક નવી ઓળખ અપાવી છે. તમારું આ સામર્થ્ય, તમારું આ કમિટમેન્ટ, તમારું ઇનોવેશન, તમે અહીં બેઠા બેઠા આખી દુનિયાને બદલવા માટે મજબૂર કરી છે. અને જે બદલવાથી ઇનકાર કરશે, જે બદલવાનું નથી એ નક્કી કરીને બેઠો છે, તે 21મી શતાબ્દીમાં બંધબેસતો નથી. અને જ્યારે મારા દેશવાસીઓ, મારા દેશના યુવાનો, વિદેશની ધરતી પર રહીને આખી દુનિયાને એક નવી દિશામાં લઇ જાય છે, તો મારા જેવા એક માણસને એટલો આનંદ થતો હશે, એટલો આનંદ થયો હશે અને એટલા માટે ભારતને ગૌરવ અપાવવામાં ભારતનું સન્માન વધારવામાં, સમગ્ર વિશ્વને ભારતને એક નવી રીતે જોવા માટે મજબૂર કરવા માટે તમે સૌએ જે પુરુષાર્થ કર્યો છે એમાં હું લાખ લાખ અભિનંદન પાઠવું છું, ખૂબ-ખૂબ અભિનંદન પાઠવું છું. ક્યારેક અમારા દેશમાં આ વાતો સંભળાતી હતી, ભારતમાં પણ ચર્ચા થતી હતી, ‘કંઇક કરો યાર આ બ્રેઇન-ડ્રેઇન રોકાવું જોઇએ, બ્રેઇન-ડ્રેઇન રોકાવું જોઇએ.’ અરે મા ભારતી તો ખૂબ રત્ન વસુંધરા છે. અહીં તો એકથી વધીને એક, એકથી વધીને એક બ્રેઇનની જોવા મળે છે. બ્રેઇન-ડ્રેઇન, બ્રેઇન-ગેઇન પણ બની શકે છે આ શું કોઇએ ક્યારેય વિચાર્યું હતું? અને એટલા માટે જ આખી ઘટનાને જોવાની મારી એક અલગ રીત છે. ક્યારેક જો લાગતું હતું કે બ્રેઇન-ડ્રેઇન, મને લાગે છે કે બ્રેઇન ડીપોઝિટ થઇ રહી છે. અને જે ડિપોઝિટ થઇ બ્રેઇન છે એ તકની શોધમાં છે. જે દિવસે તક ઉપર તક મળશે, વ્યાજ સહિત આ બ્રેઇન મા ભારતીના કામમાં આવશે. આવશે કે નહીં આવે… (હાં!) આવશે કે નહીં આવે… (હાં!) પાક્કુ આવશે ?..(હા!) અને એટલા માટે આ બ્રેઇન-ડ્રેઇન નથી, આ તો ડિપોઝિટ છે. આ બહુમૂલ્ય ડિપોઝિટ છે. હવે મારા દેશવાસિઓને હું કહું છું, હવે એ મોસમ આવી છે, હવે એ તક આવી છે જ્યાં દરેક હિન્દુસ્તાનીને પોતાની શક્તિનો પરિચય કરાવવાનો, પોતાના જ્ઞાનનો લાભ લેવાનો, જે ધરતીએ, જે પાણીએ, જે હવાએ, જે સંસ્કારે આપણને અહીં સુધી પહોંચાડી છે, હવે એ પણ આપણો ઇંતેજાર કરી રહી છે. આ વેસ્ટ કોસ્ટ, આ કેલિફોર્નિયા, આજે એ આઇટીના કારણે, આપણી યુવા પેઢીના કારણે, આપણા લોકશાહીના મૂલ્યોના કારણે, આપણે એક એવા બંધનમાં બંધાયેલા નજરે આવીએ છીએ. જોકે ઇતિહાસમાં ઝાંખીને જોઇએ તો 19મી સદી, 19મી સદીમાં હિન્દુસ્તાનમાં મારા શિખ ભાઇઓ અહીં આવ્યા અને અહીં ખેતીકામ કરતા હતા અને હિન્દુસ્તાન માટે મહેનત કરી. આઝાદીની લડાઇ હિન્દુસ્તાનની ધરતી પરથી થઇ રહી હતી, દેશની આઝાદીની ચળવળ હિન્દુસ્તાનમાં હતી, જોકે હજારો માઇલ દૂર અહીં એ ગદર કોણ ભૂલી શકે છે, જ્યાં આઝાદીના આંદોલનની જ્યોતિ જલાવવામાં આવી હતી? હિન્દુસ્તાન આઝાદ થઇ શકે એ માટે કેલિફોર્નિયાના વેસ્ટ કોસ્ટ, અહીં આવીને વસેલા આપણા શિખ ભાઇઓ અને બહેનો, આપણા હિન્દુસ્તાની, હિન્દુસ્તાનની આઝાદીના જંગની લડાઇ માટે દરેક પ્રકારના પ્રયત્નો કરતા હતા, એવો સંબંધ છે. જો 19મી સદીમાં, જો 19મી સદીમાં ખેતી કામ કરવા માટે મજૂરી કરવા માટે આવલો મારો ખેડૂત ભારતની ગુલામી માટે જો બેચેન હતો, તો 21મી સદીનો મારો યુવાન ભારતની ગરીબી માટે બેચેન હતો અને એ પણ ભારત માટે કંઇક કરશે, એનાથી મોટી પ્રેરણા બીજી શું હોઇ શકે? અને એ તો છે વિશેષતા, 1914, ગોપાલ મુખર્જી…1914, ગોપાલ મુખર્જી, સ્ટેનફોર્ડ યુનિવર્સિટીના પહેલા ગ્રેજ્યુએટ બન્યા હતા અહીં, એટલું જ નહીં 1957-63, દિલિપ સિંહ સૂદ પણ અહીંથી જ કોંગ્રેસમેન બન્યા હતા, એમ.પી. તરીકે ચૂંટાઇને આવ્યા હતા અને પહેલા ભારતીય જે વોશિંગ્ટનમાં જઇને પોતાની વાત સંભળાવતા હતા. ખૂબ જ ઓછા લોકોને ખબર હશે કે ભારતની આઝાદી માટે જેમણે પોતાની જવાની ત્યજી દીધી હતી, મહાત્મા ગાંધીના આદર્શો પર, જેમણે પોતાનું જીવન વ્યતીત કર્યું હતું, અને દેશ જ્યારે બીજી વખત લોકતંત્ર પર ખતરો આવ્યો, દેશમાં આપાતકાળ લાગ્યો હતો, દેશના ગણમાન્ય નેતાઓને 1975માં જેલોમાં બંધ કરવામાં આવ્યા હતા.. અને એનું નેતૃત્વ કરી રહ્યા હતા જય પ્રકાશ નારાયણ. લોકનાયક જય પ્રકાશ નારાયણ! તમારામાંથી ઘણા લોકોને ખબર નહીં હોય લોકનાયક જય પ્રકાશ નારાયણ આ જ કેલિફોર્નિયામાં અભ્યાસ કરવા માટે આવ્યા હતા. એટલે કે ભારતનો સંબંધ આ ક્ષેત્રમાં અભિન્ન રહ્યો છે, અતૂટ રહ્યો છે. અને આજે એક નવા વિશ્વના નિર્માણમાં ભારતીય સમુદાય અહીં બેસીને એક ભાવિ ઇતિહાસનું નિર્માણ કરી રહ્યો છે અને એટલા માટે જ દરેક ભારતીય તમને બધાને યાદ કરીને ગૌરવનો અનુભવ થાય છે, અને એટલા માટે જ મને આજે તમને બધાને મળીને આનંદ અને પ્રસન્નતા થાય છે. મને હવે દિલ્હીમાં આવ્યાને લગભગ 16 મહિના થયા છે. 16 મહિના પહેલા હું એક અજાણ્યા માણસની જેમ આવ્યો હતો. રસ્તા પણ ખબર નહોતી. સંસદ જવું છે તો કંઇ ગલીમાંથી જવું છે, કોઇની મદદ લેવી પડતી હતી. મારા જેવા બિલકુલ નવા વ્યક્તિને સવા સો કરોડ દેશવાસીઓએ એક જવાબદારી આપી હતી. તમારા બધાના આશીર્વાદથી જ એક એને પૂરું કરવાનો પ્રયત્ન કરી રહ્યો છું. આજે સમગ્ર દુનિયાના કોઇ પણ ખૂણામાં જાઓ, ભારત પ્રત્યે એક આશા અને વિશ્વાસની નજરે જોવામાં આવે છે. છેલ્લા 20થી 25 વર્ષોથી એક ચર્ચા ચાલી રહી છે-‘21મી સદી કોની છે?’ દરેક માણસ એમ જરૂર માને છે કે 21મી સદી એશિયાની સદી છે. એ દરેક કોઇ માને છે. જોકે છેલ્લા અમુક સમયથી હવે લોકો એમ નથી કહી રહ્યા કે 21મી સદી એશિયાની સદી છે, હવે લોકો એમ કહે છે કે 21મી સદી હિન્દુસ્તાનની સદી છે. આજે દુનિયા એ માનવા લાગી છે. આ ફેરફાર કેવી રીતે આવ્યો? આ ફેરફાર કેવી રીતે આવ્યો? (મોદી!મોદી!મોદી!) આ ફેરફાર મોદી, મોદી,મોદીના કારણે નથી આવ્યો. આ ફેરફાર સવા સો કરોડ દેશવાસિઓના સંકલ્પની શક્તિથી આવ્યો છે. સવા સો કરોડ દેશવાસિઓએ નક્કી કર્યું છે મનમાં સંકલ્પ કર્યો છે હવે…હવે હિન્દુસ્તાન પાછળ રહેશે નહીં. અને જ્યારે જનતા જનાર્દન સંકલ્પ કરે છે, તો ઇશ્વરના પણ આશિર્વાદ મળે છે. આખું વિશ્વ, જે કાલ સુધી હિન્દુસ્તાનને હાંસિયામાં જોતું હતું આજે તે હિન્દુસ્તાનને કેન્દ્ર-બિન્દુના રૂપે જોઇ રહ્યું છ. ક્યારેક ભારત વિશ્વ સાથે જોડાવા માટે અથાગ પરિશ્રમ કરતું હતું, પુરુષાર્થ કરતું હતું. દરેકે પોતાની રીતે પ્રયાસ કર્યા છે. જોકે આજે એવો સમય બદલાયો છે કે દુનિયા હિન્દુસ્તાન સાથે જોડાવા માટે લલચાયું છે. આ જે વિશ્વાસનું વાતાવરણ પેદા થયું છે. આ વિશ્વાસનું વાતાવરણ જ હિન્દુસ્તાનને નવી ઉંચાઇ સુધી પહોંચાડશે. હું સરકારમાં આવ્યો, ત્યારે કહ્યું હતું કે, અને હું આજે પણ તમને યાદ અપાવવા માગું છું કારણ કે આજે ટેક્નોલોજી તમે દુનિયાને એવી દુનિયાને આપી છે, કે કંઇ છુંપુ રહી શકતું નથી. કંઇ દૂર રહી શકતું નથી, અને કોઇ ખબર ઇંતેજાર કરી શકતી નથી. ઘટના ઘટી નથી કે તમને મોબાઇલ ફોન પર તેના સમાચાર મળ્યા નથી. આ જે તમે કામ કર્યું છે, અને એટલા માટે તમને ભારતની નાનામાં નાના સમાચાર ખબર હોય છે. ક્યારેક ક્યારેક તો તમે સ્ટેડિયમમાં બેસીને ક્રિકેટ મેચ જુઓ છો તો અહીં તહીં જોવું પડે છે કે બોલ ક્યાં ગયો, ફિલ્ડર ક્યાં ઉભો છે, વિકેટ કીપર શું કરી રહ્યો છે, માથું ઘુમાવવું પડે છે. જોકે તમે ઘરમાં ટીવી પર જુઓ છો તો બધું જ ખબર પડે છે કે બોલ ક્યાં ગયો, ફિલ્ડર શું કરી રહ્યો છે. વિકેટકીપર શું કરી રહ્યો છે. અમ્પાયર અહીં છે. ખબર પડે છે કે નથી પડતી? એટલા માટે જે હિન્દુસ્તાનમાં રહીને હિન્દુસ્તાનને જુએ છે, એનાથી વધારે હિન્દુસ્તાન બારીકીથી દૂર બેસેલા તમને દેખાય છે. તમને દરેક વસ્તુની ખબર પડે છે કે શું થઇ રહ્યું છે, શું નથી થઇ રહ્યું. અને એટલા માટે જ તમને એ પણ ખબર છે કે હિન્દુસ્તાનમાં શું થઇ રહ્યું છે, મોદી શું કરી રહ્યો છે,મોદી પહેલા શું કહેતો હતો, મોદીએ શું કર્યું, તમને બધી જ ખબર છે. તમને ખબર હશે કે મેં કહ્યું હતું કે હું પરિશ્રમ કરવામાં કોઇ કમી રાખીશ નહીં, સવા સો કરોડ દેશવાસિઓએ મને આ જવાબદારી સોંપી છે, એટલા માટે જ પળેપળ અને શરીરને સો ટકા આ કામમાં લગાવીશ. આજે 16 મહિના બાદ મને તમારું સર્ટિફિકેટ જોઇએ છે. મે વચન પાળ્યુ?… (હાં!) મે વચન પાળ્યુ?… (હાં!) મે વચન પાળ્યુ?… (હાં!) પરિશ્રની પરાકાષ્ઠા કરી ?….(હાં!) દિવસ – રાત મહેનત કરું છું?…(હાં!) દેશ માટે કરી રહ્યો છું?….(હાં!) તમે મને જે જવાબદારી આપી છે અને મેં જે વચન આપ્યું હતું, તેનું સમગ્ર રીતે હું પાલન કરી રહ્યો છું. મારા દેશના રાજકારણીઓ પર અમુક સમયમાં જ આરોપ લાગી જાય છે. એણે 50 કરોડ બનાવ્યા, તેણે 100 કરોડ બનાવ્યા, દિકરાએ 250 સો કરોડ બનાવ્યા, દિકરીએ 500 કરોડ બનાવ્યા, જમાઇએ 1000 કરોડ બનાવ્યા, પિતરાઇ ભાઇએ કોન્ટ્રાક્ટ લીધો, માસાના ભાઇએ ફ્લેટ લીધો. આવું સાંભળવા મળે છે કે નથી મળતું?…(હાં!) આ સાંભળી સાંભળીને કાન પાકી જાય છે કે નથી પાકી જતા?…(હાં!) દેશ નિરાશ થઇ ગયો છે કે નથી થઇ ગયો ?…(હાં!) ભ્રષ્ટાચાર પ્રત્યે નફરત પેદા થઇ છે કે નથી થઇ?…(હાં!) ગુસ્સો ઉત્પન્ન થાય છે કે નથી થતો?…(હાં!) મારા દેશવાસિઓ. હું આજે તમારી વચ્ચે ઉભો છું. છે કોઇ આરોપ મારી પર?…(નહીં!) છે કોઇ આરોપ?… (નહીં!) આજે પણ હું દેશને એ વિશ્વાસ અપાવવા માગું છું- આપણે જીવિશું તો દેશ માટે, અને મરીશું તો પણ દેશ માટે. (ભારત માતાકી જય!, ભારત માતા કી જય!, ભારત માતા કી જય!) ભાઇઓ બહેનો, આપણો દેશ શક્તિ અને સામર્થ્યથી ભરેલો છે. લોકો ક્યારેક ક્યારેક પૂછે છે કે મોદીજી તમારી પાસે આટલો આત્મવિશ્વાસ ક્યાંથી આવે છે ? તમને કેવી રીતે લાગે છે કે તમારો દેશ આગળ વધશે ? આપણા દેશના લોકો પણ મને પૂછે છે, કહે છે મોદી જી ‘આ થયું, એ થયું, ફલાણું થયું, તમને ચિંતા નથી થઇ રહી, ડર નથી લાગતો ? છતાં પણ તમે કહો છો કે દેશ આગળ વધશે ?’ મારો વિશ્વાસ છે કે આગળ વધશે. વિશ્વાસ એટલા માટે છે કે મારો દેશ યુવાન છે. 65 ટકા જનસંખ્યા…જે દેશની 65 ટકા જનસંખ્યા 35 વર્ષથી ઓછી ઉંમરની હોય, તે દેશ દુનિયામાં શું નથી કરી શકતો ? 800 મિલિયન જે દેશ પાસે યુવાનો છે, 1600 મિલિયન હાથ હોય, તે શું નથી કરી શકતો, મારા ભાઇઓ-બહેનો ? વધું એક વાત પર વિશ્વાસ કરીને હું કહું છું કે, હવે આ દેશ પાછળ નહીં રહી શકે. તમને ખબર છે અમુક વર્ષો પહેલા એક નવી ટેક્નોલોજી આવી હતી દુનિયામાં ? કે આગામી દિવસોમાં સૌથી ઝડપી ગતિથી આગળ વધનારો દેશ ક્યો છે ? કોની – કોની સંભાવના છે? તો એમાં એક શબ્દ નિકળ્યો હતો. – “